Държавен вестник, бр. 48, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
длъжност като съдия. Ако производството 
срещу главния прокурор или срещу негов 
заместник продължи повече от две години, 
по реда на чл. 112, ал. 6 се определя друг 
съдия, който се назначава от прокурорската 
колегия на Висшия съдебен съвет за прокурор 
по реда на ал. 2.
(4) След привличане на главния прокурор 
или на негов заместник като обвиняем, както 
и в случаите по чл. 411д от Наказателно-про­
цесуалния кодекс прокурорът за разследване 
на престъпления, извършени от главния про­
курор, уведомява ръководителя на наказател­
ната колегия на Върховния касационен съд за 
необходимостта от определяне на прокурор, 
осъществяващ контрол върху действията на 
прокурора за разследване на престъпления, 
извършени от главния прокурор. Незабавно 
след получаване на уведомлението, на случаен 
принцип, измежду съдиите от наказателната 
колегия на Върховния касационен съд, след 
изразено от тях писмено съгласие, се опре­
деля съдия, който да изпълнява функциите 
на прокурор по изречение първо. Ръководи­
телят на наказателната колегия на Върхов­
ния касационен съд незабавно уведомява 
прокурорската колегия на Висшия съдебен 
съвет, която назначава определения съдия за 
заместник на главния прокурор, осъществя­
ващ контрол върху действията на прокурора 
за разследване на престъпления, извършени 
от главния прокурор.
(5) Назначеният заместник на главния 
прокурор осъществява контрол само върху 
действията на прокурора за разследване на 
престъпления, извършени от главния проку­
рор, в досъдебното производство. 
(6) Срокът на изпълнение на функциите 
на прокурора по ал. 4 е до приключване на 
досъдебното производство, но не повече от 
две години, като след изтичането на този 
срок той се възстановява на заеманата преди 
това длъжност като съдия. Ако досъдебното 
производство срещу главния прокурор или 
срещу негов заместник продължи повече от две 
години, наказателната колегия на Върховния 
касационен съд определя, а прокурорската 
колегия на Висшия съдебен съвет назначава 
друг прокурор по реда на ал. 4.
(7) За неуредените въпроси относно за­
местника на главния прокурор, осъществяващ 
контрол върху действията на прокурора за 
разследване на престъпления, извършени от 
главния прокурор, се прилагат правилата за 
прокурора за разследване на престъпления, 
извършени от главния прокурор.“
11. В чл. 175 ал. 6 се отменя.
12. В чл. 230, ал. 1 се създава изречение 
трето: „Предложение за временно отстраня­
ване от длъжност на заместник на главния 
прокурор се прави от прокурора за разслед­
ване на престъпления, извършени от главния 
прокурор.“
13. Създава се чл. 230а:
„Чл. 230а. (1) Когато главният прокурор 
е привлечен като обвиняем за извършено 
престъпление, прокурорът за разследване на 
престъпления, извършени от главния проку­
рор, прави мотивирано искане до пленума 
на Висшия съдебен съвет за временното му 
отстраняване от длъжност до приключване 
на наказателното производство, към което 
прилага достатъчно данни.
(2) Пленумът връчва на главния прокурор 
препис от искането по ал. 1 не по-късно от 
7 дни преди заседанието, на което то ще бъде 
разгледано, като преди вземането на решение 
му предоставя възможност да бъде изслушан 
или да даде писмено становище.
(3) Пленумът се произнася в срок до 14 
дни от получаване на искането по ал. 1 с 
мотивирано решение, прието с мнозинство, не 
по-малко от тринадесет гласа, което подлежи 
на обжалване по реда на чл. 323.
(4) Срокът на временното отстраняване от 
длъжност в досъдебната фаза на наказателното 
производство не може да надвишава срока по 
чл. 234, ал. 8 от Наказателно-процесуалния 
кодекс. При изтичането му, независимо от 
това дали наказателното производство е било 
спирано, отстраненият главен прокурор се 
възстановява на заеманата длъжност.
(5) За периода на временното отстраняване 
от длъжност на главния прокурор се заплаща 
възнаграждение в размер на минималната 
работна заплата.
(6) Когато по отношение на главния про­
курор е постановена мярка за неотклонение 
задържане под стража или домашен арест във 
връзка с повдигнатото обвинение за умиш­
лено престъпление от общ характер, той се 
смята за временно отстранен от длъжност от 
датата на влизане в сила на определението 
по чл. 64, ал. 5 от Наказателно-процесуалния 
кодекс. Съдът, взел мярката за неотклонение, 
незабавно изпраща препис от определението 
на пленума на Висшия съдебен съвет.
(7) При отмяна или изменение на мярка­
та за неотклонение в по-лека от посочените 
по ал. 6, в тридневен срок прокурорът по 
ал. 1 може да направи мотивирано искане за 
продължаване на временното отстраняване, 
ако не е изтекъл срокът по чл. 234, ал. 8 от 
Наказателно-процесуалния кодекс. Искането 
се разглежда от пленума на Висшия съдебен 
съвет по реда на ал. 1 – 3 в срок до 14 дни от 
получаването му. Ако искането не бъде ува­
жено, главният прокурор се възстановява на 
заеманата длъжност от датата на решението 
на пленума на Висшия съдебен съвет, освен 
ако не са налице основанията по чл. 69, ал. 1 
от Наказателно-процесуалния кодекс.
(8) Общият срок на отстраняване на глав­
ния прокурор в досъдебната фаза на наказа­
телното производство по ал. 6 и 7 не може 
да бъде по-дълъг от този по чл. 234, ал. 8 от 
Наказателно-процесуалния кодекс.
(9) Алинеи 1 – 8 се прилагат и за замест­
ника на главния прокурор.“